CELEX: 32020D1010
Language: da
Date: 2020-07-02 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1010 af 2. juli 2020 om udnævnelse af EU's øverstbefalende for Den Europæiske Unions militæroperation i Bosnien-Hercegovina og om ophævelse af afgørelse (FUSP) 2019/264 (BiH/29/2020)

13.7.2020   
               
               
                  DA
               
               
                  Den Europæiske Unions Tidende
               
               
                  L 224/7
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1010
         af 2. juli 2020
         om udnævnelse af EU's øverstbefalende for Den Europæiske Unions militæroperation i Bosnien-Hercegovina og om ophævelse af afgørelse (FUSP) 2019/264 (BiH/29/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
         ud fra følgende betragtninger:
         
                     (1)
                  
                  
                     Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe relevante afgørelser om udnævnelse af den øverstbefalende for EU-operationen.
                  
               
                     (2)
                  
                  
                     PSC tog den 8. oktober 2018 en principbeslutning om, at vicestabschefen for Det Øverste Hovedkvarter for de Allierede Styrker i Europa (SHAPE) burde udnævnes til EU's øverstbefalende fra den 29. marts 2019, med forbehold af at NATO bekræftede, at vicestabschefen kunne besætte stillingen.
                  
               
                     (3)
                  
                  
                     Den 7. december 2018 bekræftede Det Nordatlantiske Råd, at vicestabschefen for SHAPE kunne påtage sig rollen som EU's øverstbefalende under »Berlin plus«-ordningerne fra den 29. marts 2019.
                  
               
                     (4)
                  
                  
                     PSC vedtog den 7. februar 2019 afgørelse (FUSP) 2019/264 (2) om udnævnelse af vicestabschef for SHAPE, generalløjtnant Olivier RITTIMANN, til EU's øverstbefalende for Den Europæiske Unions militæroperation i Bosnien-Hercegovina fra den 29. marts 2019.
                  
               
                     (5)
                  
                  
                     Den 15. maj 2020 besluttede NATO at udnævne generalmajor Brice HOUDET til vicestabschef for SHAPE som efterfølger for generalløjtnant Olivier RITTIMANN fra den 18. juli 2020. Generalmajor Brice HOUDET bør fra samme dato også træde i stedet for generalløjtnant Olivier RITTIMANN i dennes egenskab af EU's øverstbefalende for Den Europæiske Unions militæroperation i Bosnien-Hercegovina.
                  
               
                     (6)
                  
                  
                     Den 26. maj 2020 nåede Den Europæiske Unions Militærkomité til enighed om at anbefale indstilling af generalmajor Brice HOUDET til EU's øverstbefalende for Den Europæiske Unions militæroperation i Bosnien-Hercegovina fra den 18. juli 2020.
                  
               
                     (7)
                  
                  
                     Afgørelse (FUSP) 2019/264 bør derfor ophæves.
                  
               
                     (8)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet.
                  
               
                     (9)
                  
                  
                     Den 12. og 13. december 2002 vedtog Det Europæiske Råd i København en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —
                  
               VEDTAGET DENNE AFGØRELSE:
         
            Artikel 1
            Generalmajor Brice HOUDET, vicestabschef for Det Øverste Hovedkvarter for de Allierede Styrker i Europa (SHAPE), udnævnes herved til at efterfølge generalløjtnant Olivier RITTIMANN som EU's øverstbefalende for Den Europæiske Unions militæroperation i Bosnien-Hercegovina fra den 18. juli 2020.
         
         
            Artikel 2
            Afgørelse (FUSP) 2019/264 ophæves.
         
         
            Artikel 3
            Denne afgørelse træder i kraft den 18. juli 2020.
         
         
            Udfærdiget i Bruxelles, den 2. juli 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 252 af 28.7.2004, s. 10.
         
            (2)  Den Udenrigs- og Sikkerhedspolitiske Komités afgørelse (FUSP) 2019/264 af 7. februar 2019 om udnævnelse af EU's øverstbefalende for Den Europæiske Unions militæroperation i Bosnien-Hercegovina og om ophævelse af afgørelse (FUSP) 2017/464 (BiH/27/2019) (EUT L 44 af 15.2.2019, s. 12).